**Опис и спецификација предмета набавке**

**-Персонална асистенција-**

Сврха услуге персоналне асистенције је пружање одговарајуће индивидуалне практичне подршке која је кориснику неопходна за задовољавање личних потреба и укључивање у образовне, радне и друштвене активности у заједници, ради успостављања што већег нивоа самосталности.

Услуга ће се пружати у трајању за период од 5 месеци од дана закључења уговора

Услуге персоналне асистенције доступне су пунолетним лицима са инвалидитетом са процењеним I или II степеном подршке, која остварују право на увећани додатак за туђу негу и помоћ, имају способности за самостално доношење одлука, радно су ангажована или активно укључена у рад различитих удружења грађана, спортских друштава и других облика друштвеног ангажмана, односно укључене су у редовни или индивидуални образовни програм.

Извршилац је дужан да се приликом реализације уговорених услуга, придржава општих одредаба позитивних прописа који регулишу услуге социјалне заштите, односно услугу лични персоналне асистенције:

* Закона о социјалној заштити ("Сл. гласник РС", бр. 24/11 и 117/22-одлука УС);
* Правилника о ближим условима и стандардима за пружање услуга социјалне заштите ("Сл. гласник РС", бр. 42/13, 89/2018 и 73/2019 ).
* Одлуке о правима у социјалној заштити из надлежности општине Рача ("Сл. гласник општине Рача", број 16/22 )

**Број корисника услуге персоналног асистента**: **3 корисника.**

Са свим ангажованим лицима-персоналним асистентима (3 персонална асистента) изабрани пружалац услуга ће закључити одговарајући уговор у складу са Законом о раду.

Активности су усмерене ка одржавању и унапређењу квалитета живота корисника, у зависности од идентификованих потреба и капацитета за самостално обављање одређених активности, као и капацитета породице корисника и доступних ресурса и по потреби укључују:

1. помоћ у одржавању личне хигијене и задовољавању основних личних потреба (помоћ при облачењу и свлачењу, обављању физиолошких потреба, купању, прању косе, итд.);
2. помоћ у одржавању хигијене стана, обављању свакодневних активности и задовољавању основних животних потреба; (обезбеђивању исхране, набавку намирница, спремање оброка, храњење, одржавању чистоће просторија и итд.);
3. подизање, премештање (трансфер) и помоћ при кретању унутар и изван корисникове куће, радног места и места где се одвијају друштвене и образовне активности, помоћ у коришћењу превоза;
4. помоћ у коришћењу терапеутских и здравствених услуга и коришћењу и одржавању помагала;
5. помоћ при комуникацији, социјалним контактима и задовољавању социјалних, културно-забавних, и других потреба;
6. помоћ при обављању различитих радних, образовних и друштвених активности.

На основу идентификованих потреба и процене доступних ресурса, пружалац услуге и корисник одређују обим и врсту ангажовања персоналног асистента.

Персонална асистенција је услуга која се пружа унутар и изван дома корисника услуге, а на основу следећих начела:

* корисник услуге обучава, усмерава и даје упуства персоналном асистенту како би пружана подршка најбоље одговарала његовим потребама,
* персонални асистент не прихвата упуства од било ког другог члана породице,
* пружалац услуге ће у складу са својим могућностима, обезбедити привремену замену персоналног асистента за корисника чији персонални асистетнт неко време није у могућности да обавља своје дужности из објективних разлога,
* чланови домаћинства корисника се не могу ангажовати као њихови персонални асистенти.

Пружалац услуге има најмање једног стручног радника.

Непосредну услугу персоналне асистенције пружа сарадник - персонални асистент.

Персонални асистент има завршену основну обуку по акредитованом програму обуке за пружање услуге персоналне асистенције.

**Један персонални асистент по правилу пружа услугу за једног корисника.**

Персонални асистент не може бити члан породичног домаћинства у коме живи корисник, сродник у правој линији као ни рођени брат и сестра, односно брат и сестра по оцу или мајци корисника.

Пружалац услуге, корисник услуге и персонални асистент могу да се договоре о прерасподели радног времена персоналног асистента, према индивидуалним потребама корисника, а у складу са законом којим су уређени радни односи.

Услуга пресоналне асистенције пружа се корисницима који живе на територији општине Рача.

Пружалац услуге ће једном месечно извештавати о раду на пружању услуге Наручиоца посла.

**Услови за пружање услуге**

Пружалац услуге је дужан да услугу која је предмет јавне набавке пружи у складу са Законом о социјалној заштити («Службени гласник РС», број 24/11117/22-одлука УС) и у складу са Правилником о ближим условима и стандардима за пружање услуге социјалне заштите («Службени гласник РС», број 42/2013, 89/2018 и 73/2019).

За пружање услуге неопходно је ангажовати до 3 персонална асистената са пуним радним временом и једног стручног радника са пуним радним временом.

**Персонални асистент ангажован је у раду са једним корисником** (**1 корисник, 1 персонални асистент),** највише 8 сати дневно, пет радних дана у недељи, у зависности од процењених потреба корисника, а у складу са одредбама о радном времену из закона којим су уређени радни односи.

**Стручни сарадник** ће бити ангажованнајвише 8 сати дневно, пет радних дана у недељи, у складу са одредбама о радном времену из закона којим су уређени радни односи.

Пружалац услуге, корисник услуге и персонални асистент могу да се договоре о прерасподели радног времена персоналног асистента, према индивидуалним потребама корисника, а у складу са законом којим су уређени радни односи.

У складу са Законом о социјалној заштити на јавни позив се могу пријавити овлашћени пружаоци услуга који су лиценцирани за пружање услуге персонална асиситенција за особе са инвалидитетом.

**Стручни радник** који је ангажован на пружању услуге мора поседовати лиценцу за обављање стручних послова у социјалној заштити;

Ангажовани **персонални асистенти** морају поседовати сертификат о завршеној обуци по акредитованом програму за пружање предметне услуге.

Пружалац услуге у свако доба омогућава наручиоцу услуге или овлашћеној особи/телу потпуни увид у начин рада, документацију и све информације настале у пружању услуге или у вези са тим.

Структуром цене је потребно обухватити све трошкове у вези са пружањем услуге персоналне асистенције (накнаде у бруто износу и све остале трошкове неопходне за извршење предметне услуге).

Уговор ће се закључити на период од пет месеци. Утрошком износа расположивих средстава Наручиоца у износу процењене вредности предметне набавке, пре истека рока, овај уговор престаје да важи.

Понуђач

\_\_\_\_\_\_\_\_\_\_\_\_\_\_\_

**Напомена: Потпис понуђача је обавезан.**